
Vnútorné predpisy
Prírodovedeckej fakulty
Univerzity Komenského v Bratislave



Príkaz dekana
Prírodovedeckej fakulty UK
č. VP 1/2026

Plán dovoleniek na rok 2026










Ročník 2026


V zmysle Príkazu rektora Univerzity Komenského v Bratislave č. 1/2026 na základe dohody s Radou predsedov odborových organizácií UK,  prerokovaním a odsúhlasením fakultnou odborovou organizáciou a s ich predchádzajúcim súhlasom 

p r i k a z u j e m


1. [bookmark: _GoBack]Vypracovať plán dovoleniek na rok 2026  podľa § 111 ods. 1 zákona č. 311/2001 Z.z.  Zákonníka práce v termíne do 31.1.2026.

2. Zabezpečiť hromadné čerpanie dovolenky v zmysle § 111 ods. 2 Zákonníka práce v čase od           
28.12.2026 do 31.12.2026  (4 dni).

3. Vedúci zamestnanci jednotlivých súčastí fakulty sú povinní zabezpečiť čerpanie dovolenky zamestnancov podľa zostaveného plánu dovoleniek tak, aby k 31.12.2026 mali všetci zamestnanci dovolenku vyčerpanú, pričom do roku 2027 je možné preniesť najviac 2 dni dovolenky z roku 2026, ktorú je potrebné vyčerpať v dňoch 4.1.2027 a 5.1.2027.

4. Ak zodpovední zamestnanci zistia, že jednotliví zamestnanci v ich riadiacej pôsobnosti
nečerpajú dovolenku podľa plánu dovoleniek, sú povinní týmto
zamestnancom určiť dobu jej čerpania v súlade s § 111 ods. 1 a 5 Zákonníka práce a v
súlade s bodom č. 1.

5. Bod č. 2 príkazu dekana sa nevzťahuje na zamestnancov zabezpečujúcich nevyhnutnú prevádzku(pod pojmom zamestnanci zabezpečujúci nevyhnutnú prevádzku sa rozumejú len tí zamestnanci, ktorých fyzická neprítomnosť na pracovisku by ohrozila zabezpečenie bazálnych činností fakulty či pracovísk a mala by závažné nepriaznivé dôsledky na uskutočňovanie úloh fakulty, prípadne by spôsobila vážne ekonomické či iné škody).

6. Tento príkaz nadobúda platnosť a účinnosť dňom podpísania.


V Bratislave  22. januára 2026


																                                                          prof. RNDr. Peter Fedor, DrSc.				                                                                                         dekan fakulty

